Na temelju članka 46. Statuta Općine Privlaka („Službeni glasnik Zadarske županije“ broj 05/18) i članka 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17) Općinski načelnik Općine Privlaka, dana 20. kolovoza 2019. godine d o n o s i

**O D L U K U**

**o sufinanciranju nabave školskih udžbenika učenicima srednjih škola**

Članak 1**.**

Općina Privlaka sufinancirati će nabavu školskih udžbenika učenicima srednjih škola

koji imaju prebivalište na području Općine Privlaka za šk. god. 2019./2020.g.

Članak 2.

Pravo na sufinanciranje nabave školskih udžbenika ostvaruju učenici srednjih škola u iznosu od 500,00 kn, a za ostvarivanje prava na sufinanciranje roditelj ili skrbnik učenika dužan je podnijeti zahtjev te uz zahtjev priložiti:

-presliku osobne iskaznice roditelja ili skrbnika kao dokaz o prebivalištu na području Općine Privlaka

-potvrda srednje škole o redovnom upisu učenika u školsku godinu 2019./2020.g.

-presliku rodnog lista učenika

-presliku tekućeg računa roditelja ili skrbnika podnositelja zahtjeva.

Zahtjevi za sufinanciranje nabave školskih udžbenika podnose se Jedinstvenom upravnom odjelu Općine Privlaka na obrascu koji je sastavni dio ove Odluke zaključno do 31. listopada 2019.g.

Članak 3.

Ova Odluka stupa na snagu odmah, a objaviti će se na web stanici Općine Privlaka [www.privlaka.hr](http://www.privlaka.hr) i oglasnoj ploči Općine Privlaka.

KLASA: 602-03/19-01/01

URBROJ: 2198/28-02-19-1

Privlaka, 20. kolovoza 2019.g.

OPĆINA PRIVLAKA

NAČELNIK

Gašpar Begonja, dipl. ing.